|  |
| --- |
|   **PRIOPĆENJE** |

**INA podržala uređenje dječjih igrališta u Sisku**

* **Uređena igrališta u dječjim vrtićima Sunce i Tratinčica**

**Zagreb, 10. rujna 2014.– U Sisku je jučer održano svečano otvorenje obnovljenih igrališta u dječjim vrtićima Sunce i Tratinčica, podružnicama DV Sisak Novi, a čije je opremanje podržala INA. Na svečanom otvorenju prezentirani su radovi na spomenutim objektima, dok su maleni polaznici DV Tratinčica za goste izveli veselu folklornu točku.**

Obraćajući se prisutnima, g. Zoran Obradović, direktor Inine Službe za marketinške komunikacije, rekao je *„Događanja kao što je ovo današnje uvijek su posebna jer predstavljaju rezultat višemjesečnog zajedničkog truda koji je bio usmjeren na postizanje nečeg novog i boljeg za naše najmlađe Siščane. Upravo takvi projekti, namijenjeni djeci i mladima, za Inu su oduvijek imali posebnu važnost i tijekom svih dugih desetljeća naše integriranosti u sisačku lokalnu zajednicu trudili smo se prepoznati i podržati takve projekte. Kao rezultat tog usmjerenja ostvarili smo uspješnu suradnju s nekoliko dječjih vrtića u našem Gradu, a drago nam je što su sada i vrtići Sunce i Tratinčica među njima. Zahvaljujem im se što su Inu prepoznali kao pouzdanog partnera i dali nam priliku da sudjelujemo u osiguranju boljih uvjeta i obnovi njihovih igrališta na kojima će najmlađi Siščani zasigurno provesti puno veselih trenutaka svog djetinjstva“.*

Tijekom godina INA je ostvarila uspješnu suradnju s brojnim vrtićima i odgojnim ustanovama u Gradu Sisku pa su se tako ove godine članovi INA Kluba volontera odazvali na poziv Dječjeg vrtića Sisak Stari za uređenje njihovog vanjskog i unutarnjeg prostora. Osim toga, INA je proteklih godina podržala program osiguravanja sigurne okoline za djecu Dječjeg vrtića Sisak Stari, kao i uređenje i obnovu četiriju dječjih igrališta: dječjeg igrališta u Ulici Vuje Banjanina, dječjeg igrališta na Šetalištu Vladimira Nazora, dječjeg igrališta u Ulici kneza Branimira i dječjeg igrališta Osnovne škole Braća Ribar.

***O INA Grupi***

*INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 449 benzinskih postaja u Hrvatskoj i u susjednim zemljama.*

***PR***

*Avenija Većeslava Holjevca 10, Zagreb*

*Tel: 01 6450 552|Fax: 01 6452 406| @:* *pr@ina.hr*